КАНФІСКАЦЫЯ. Дэпутаты прынялі закон аб канфіскацыі аўтамабіляў за паўторную язду ў стане алкагольнага ап’янення. Таксама былі павялічаны штрафы за кіраванне транспартам нападпітку і тэрміны пазбаўлення волі за здзейсненыя п’янымі кіроўцамі дарожна-транспартныя здарэнні, якія пацягнулі за сабой чалавечыя ахвяры, да 10 гадоў турмы. Першы аўтамабіль быў канфіскаваны ў лістападзе ў Мінску. Яго кіроўца за апошнія некалькі тыдняў быў двойчы затрыманы за рулём у нецвярозым стане.